《出五城》
元代·郭奎

五岭东头更五城，一川如出武陵行。人家烟火连机杼，蚕妇桑麻执篚籯。

春日向暄田鼓急，晓溪初涨石梁平。十年歌舞扬州梦，争似依山阅耦耕。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。